Diari Oficial de la Generalitat Valenciana


Sumari del DOGV 5983, del 27-03-2009 (2009/3315)

RESOLUCIÓ de 10 de març de 2009, de la secretària autonòmica de Justícia, de la Conselleria de Justícia i Administracions Públiques, per la qual s'acorda inscriure la baixa al Registre de Fundacions de la Comunitat Valenciana de la Fundació Jorge Juan.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5983

Data del DOGV
:   27-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/3315


Data del document
:   10-03-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * cessament d'activitat
    * registre de documents
    * fundació

RESOLUCIÓ de 10 de març de 2009, de la secretària autonòmica de Justícia, de la Conselleria de Justícia i Administracions Públiques, per la qual s'acorda inscriure la baixa al Registre de Fundacions de la Comunitat Valenciana de la Fundació Jorge Juan. [2009/3315]  
Vist l'expedient de baixa d'inscripció registral de la Fundació Jorge Juan, resulten els següents  
Fets  
Primer. La Fundació Jorge Juan, instituïda a Novelda (Alacant), va ser inscrita per Resolució de data 8 de març de 1996, dictada pel director general de Justícia de la Conselleria d'Administracions Públiques, amb el número 087-A.  
Segon. Per mitjà d'un escrit, de data 3 de maig de 2004 (Registre d'Entrada, el dia 26 de maig de 2004, núm. 08/51656), Jorge Juan Guillén Salvetti, secretari de la Fundació, certifica amb el vistiplau de la presidenta del Patronat de la Fundació, l'Acord adoptat en la reunió de 26 de novembre de 2003, de canvi de domicili a Madrid i per tant de Protectorat.  
Fonaments jurídics  
Primer. L'article 13 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient, en virtut del que disposa l'Orde de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències a la Secretaria Autonòmica de Justícia (DOGV de 21 de novembre de 2007, núm. 5644).  
Quart. La Fundació Jorge Juan va ser inscrita al Ministeri de Cultura, per Resolució de data 27 de novembre de 2007, per la qual cosa resulta procedent donar-la de baixa al Registre de Fundacions de la Comunitat Valenciana.  
Vistos els precedents legals esmentats i la resta de generals de pertinent aplicació, resolc:  
Inscriure la baixa al Registre de Fundacions de la Comunitat Valenciana de la Fundació Jorge Juan.  
Notifiqueu la present resolució, que és definitiva en via administrativa, i contra aquesta podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjudici de poder interposar, si fa al cas, recurs de reposició potestatiu, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.  
València, 10 de març de 2009.- La secretària autonòmica de Justícia: Patricia Montagud Alario.